laion/Wikipedia-Exotic huggingface dataset:
בנדטו מרצ'לו

בנדטו מרצ'לו (באיטלקית: Benedetto Marcello;‏ 31 ביולי או 1 באוגוסט 1686 - 24 ביולי 1739) היה מלחין איטלקי. מרצ'לו נולד למשפחת אצולה ונציאנית (בחיבוריו הוא מתואר לעיתים קרובות כ"פטריציו ונטו"), ואף כי היה תלמיד של אנטוניו לוטי ופרנצ'סקו גספאריני, אביו ייעד אותו ללימודי משפטים. בשנת 1711 היה חבר במועצת הארבעים (בממשלה המרכזית של ונציה), ובשנת 1730 התמנה לפרובידוטורה (מושל מחוז) בפולה, עיר לחוף הים האדריאטי (כיום בקרואטיה). כיון שבריאותו נפגעה מן האקלים במחוז איסטריה, פרש אחרי שמונה שנים מתפקידו, עבר לברשה ושם נפטר ממחלת השחפת. מרצ'לו זכור ביותר ביצירתו "אסטרו פואטיקו-ארמוניקו" (ונציה, 1734–1727), עיבוד מוזיקלי לקולות ובאסו קונטינואו (לעיתים בתוספת כלי סולו) של חמישים מזמורי התהילים הראשונים, בתרגום מחורז לאיטלקית של ג'וסטיניאני. צ'ארלס אוויסון התפעל מהם, ויחד עם ג'ון גארת התאים להם מילים אנגליות (לונדון 1757). כמה מובאות משם אפשר למצוא ב"תולדות המוזיקה" של ג'ון הוקינס. בכמה מקנטטות אלו מצוטטים מזמורים יהודיים בעברית מבתי הכנסת של ונציה, ומהווים מקור רב ערך לחוקרי המוזיקה היהודית בזמננו. יצירותיו האחרות הן בעיקר קנטטות, חלקן לקול אחד וחלקן לכמה קולות; בספריית הקונסרבטואר של בריסל יש כמה כרכים מעניינים של קנטטות קאמריות שחיבר למען פילגשו. הוא חיבר אמנם אופרה, La Fede riconosciuta בויצ'נצה בשנת 1702, אך לא נטה חיבה לסוג זה של מוזיקה ואת דעותיו על מצב הדרמה המוזיקלית בימיו ביטא בעלון הסאטירי "תיאטרו אלה מודה", שיצא בעילום שם בוונציה בשנת 1720. יצירה קטנה זו, שזכתה להדפסות חוזרות תכופות, היא לא רק משעשעת מאוד, אלא גם רבת ערך כתרומה לתולדות האופרה. בנדטו היה אחיו של אלסנדרו מרצ'לו, גם הוא מלחין. מדיה וקבצים בנושא בנדטו מרצ'לו בוויקישיתוף בנדטו מרצ'לו, במסד הנתונים הקולנועיים IMDb (באנגלית) בנדטו מרצ'לו, במסד הנתונים הקולנועיים KinoPoisk (ברוסית) בנדטו מרצ'לו, באתר ספוטיפיי בנדטו מרצ'לו, באתר AllMusic (באנגלית) בנדטו מרצ'לו, באתר MusicBrainz (באנגלית) בנדטו מרצ'לו, באתר פרויקט מוטופיה בנדטו מרצ'לו, באתר Discogs (באנגלית) בנדטו מרצ'לו, דף שער בספרייה הלאומית מלחניו של מרצ'לו, תווים וקטעי שמע בנדטו מרצ'לו, באתר אנציקלופדיה בריטניקה (באנגלית) בנדטו מרצ'לו, באתר "Find a Grave" (באנגלית) בנדטו מרצ'לו באתר www.classicalconnect.com
היינריך לוסואו

היינריך לוסואו (בגרמנית: Heinrich Lossow;‏ 10 במאי 1843 במינכן, ממלכת בוואריה – 19 במאי 1897 בשליסהיים, אוסטרו-הונגריה) היה צייר ומאייר ז'אנר גרמני, ויוצר פורנוגרפיה פורה בזמנו הפנוי. אביו של היינריך לוסואו היה ארנולד הרמן לוסואו, פסל מעיר המדינה ברמן. הוא עבר למינכן בשנת 1820 כדי ללמוד אמנות על ידי הפסל ארנסט מאייר, ושם התחתן והוליד שלושה ילדים - קרל לוסואו ב-1835, פרידריך לוסואו ב-1837, והיינריך לוסואו ב-1843. לשלושת הבנים הייתה זיקה לאמנות. קארל הפך לצייר היסטוריה, ואילו פרידריך הפך לצייר חיות בר. היינריך עקף את שני אחיו בחשיבותו האמנותית. הוא למד אומנות תחילה מאביו, ובהמשך מקארל פון פילוטי באקדמיה לאמנויות במינכן. לאחר מכן הוא נסע דרך צרפת ואיטליה כדי לשפר את כישורי האמנות שלו. לוסואו אייר עבור מו"לים רבים, כולל עבור אחת המהדורות של יצירתו של ויליאם שייקספיר - נשות וינדזור העליזות. מאוחר יותר בחייו הוא שימש כאוצר בארמון שלייסהיים שבמינכן. מדיה וקבצים בנושא היינריך לוסואו בוויקישיתוף The Jade Sphinx: The Enchantress by Heinrich Lossow Cultura Inquieta - Heinrich Lossow Heinrich Lossow 1843-1897 painter's biography. Paintings and graphics
בז'רנו

בז'רנו הוא שם משפחה, המעיד על שורשים בעיר בז'ה בפורטוגל או מהעיר בחאר בספרד. האם התכוונתם ל... אנריקה בכור חיים משה בֶּזֶ'רָנוֹ – פייטן עברי וחוקר שפת הלדינו אסתר בז'רנו – ניצולת שואה, מאחרוני האסירות היהודיות שהיו חלק מתזמורת הנשים באושוויץ אריה בז'רנו – כדורגלן עבר ישראלי מאיה בז'רנו – משוררת ישראלית שמעון בז'רנו – איש ציבור ותעשיין ישראלי, חבר הכנסת השנייה והשלישית בית החרושת בז'רנו – בית חרושת לייצור סיגריות בג"ץ בז'רנו – פסיקה ידועה של בג"ץ שהכירה בזכות חופש העיסוק כזכות יסוד
קרייג קלי (שחקן)

קרייג קלי (באנגלית: Craig Kelly; נולד ב-31 באוקטובר 1970) הוא שחקן ומדבב אנגלי. הוא ידוע בעיקר מהופעותיו בתפקיד וינס טיילר בסדרה "קוויר בעיר" של ערוץ 4, ובדמות לוק סטרונג באופרת הסבון "קורוניישן סטריט". קלי נולד בלית'ם סנט אנס שסמוך לבלקפול בלנקשייר. אחיו הוא השחקן דין לנוקס קלי. קלי מתעניין בקיקבוקס שבו יש לו חגורה שחורה. הוא עוסק בתחום ספורט זה מאז 2009. קלי עבר ללונדון ולמד בבית הספר למשחק "דרמה סנטר" מ-1989 עד 1992. הוא למד בשיטת המשחק של סטניסלבסקי יחד עם ג'ון סים וג'ו דאטין. ב-1992 כשסיים את לימודיו שיחק קלי בתפקיד קטן בדמות הרולד ברייד בסרט "טיטניק". ב-1996 הופיע בתפקיד מיור בסרט "כשיום שבת מגיע". קלי מוכר בעיקר מהופעתו בתפקיד וינס טיילר בסדרה "קוויר בעיר" עליו זכה לשבחי הביקורת. בין ל-1995 ל-1996 הופיע קלי בתפקיד דניאל פרימן בסדרה "חדר מיון". הוא השתתף בווידאו קליפ "Rabbit in Your Headlights" בדמות נהג במרצדס-בנץ. ב-1998 שיחק בתפקיד אייבל קורבולד בסדרה "Children of the New Forest" של ה-BBC. עוד כיכב לצדה של אמנדה הולדן בסדרה "The Grimleys" של ITV בתפקיד מר טרבלקוק. ב-2006 גילם קלי את אביה של אליסון מונדי (לזלי שארפ) בצעירותו בפרק בעונה השנייה של הסדרה "החיים שאחרי". ב-2003 שיחק קלי בסרט בשידור אינטרנט "The Scream of the Shalka" מסדרת "דוקטור הו". לאחר מכן כיכב בתפקיד אורח בפרק בעונה השלישית של הסדרה "להעיר את המתים", בו גילם קרוס-דרסר שמשתחרר מבית הסוהר אחרי ערעור על הרשעתו ברצח אביו. בנובמבר 2008 החל קלי לשחק בתפקיד לוק סטרונג באופרת הסבון של ITV "קורוניישן סטריט". הדמות שגילם הופיעה החל מ-20 בפברואר 2009 עד הפרק ששודר ב-19 באוקטובר 2009. ב-25 באוגוסט 2009 פורסם שקלי ישתתף בעונה השביעית של התוכנית "Strictly Come Dancing" יחד עם פלביה קאקס. קלי היה השמיני שהודח מהתחרות ב-7 בנובמבר 2009 בתוכנית שצולמה באולם הנשפים במגדל בלקפול. קלי כיכב לצדו של אחיו בדרמה "Collision" של ערוץ ITV1, ששודרה במשך חמישה לילות רצופים בנובמבר 2009. קלי גילם את כריסטיאן או'ניל בסרט "האמריקנים הצעירים" לצדו של הארווי קייטל (1993). ב-1997 שיחק קלי בסרטו של ג'יימס קמרון "טיטניק" בתפקיד האלחוטן הרולד סידני ברייד. הוא הופיע בסרט "ספייס וורלד" בתפקיד קטן בו הוא מדבר עם ג'רי (ג'ינג'ר ספייס). ב-1999 שיחק בתפקיד פאלק, מפעיל רדאר בספינה, בסרט "מפקדת כנף". קלי מרבה להשתמש בכישוריו כקריין, וקולו נשמע פעמים רבות בפרסומות ובקריינות ב-BBC ובערוץ 4. החל מאפריל 2008 היה קלי קריין של 4OD, וידאו על פי דרישה של ערוץ 4. הוא היה קריין בתוכניות טלוויזיה שונות בהן "Shipwrecked: Battle of the Islands" (מ-2006 עד 2009), "Shipwrecked: The Island 2011", ובעונה השישית של התוכנית "The Real Hustle" בערוץ BBC Three (אחיו היה קריין בתוכנית זו במשך שתי עונות). קלי ואשתו קמילה התחתנו בפורמנטרה שבאיים הבלאריים באמצע 2009. בני הזוג חיים בקנזל גרין שבלונדון. מדיה וקבצים בנושא קרייג קלי בוויקישיתוף אתר האינטרנט הרשמי של קרייג קלי קרייג קלי, במסד הנתונים הקולנועיים IMDb (באנגלית) קרייג קלי, באתר AllMovie (באנגלית) קרייג קלי, במסד הנתונים הקולנועיים KinoPoisk (ברוסית) קרייג קלי, באתר MusicBrainz (באנגלית) "Archived copy". אורכב מ-המקור ב-14 בינואר 2010. נבדק ב-7 בנובמבר 2009. {{cite web}}: (עזרה); (עזרה) "Craig Kelly". IMDb. The Drama Centre Former students "Corrie producers cast new factory boss". 27 בנובמבר 2008. {{cite web}}: (עזרה) "Why I live where I live: Everything's gone Green for Strictly's Craig Kelly". Daily Mail.
גי דה שוליאק

גִי דֶה שוֹלְיָאק (בצרפתית: Guy de Chauliac;‏ סביבות 1300 – 23 ביולי 1368) היה רופא צרפתי בן המאה ה-14, הנחשב לאבי הכירורגיה הרפואית. גי דה שוליאק נולד בהרי מרז'ריד שבאזור שוליאק בצרפת למשפחה צנועה. שנת הולדתו המדויקת אינה ידועה, ומקובל לסבור כי נולד באחת השנים האחרונות של המאה ה-13, ולכל המאוחר בשנת 1300. בגיל צעיר למד לטינית מפי כומר הקהילה המקומית, שזיהה אותו כנער נבון ובעל כושר התבוננות, ובהמשך שלחו ללימודי רפואה בטולוז ובמונפלייה. דה שוליאק הוסמך ברפואה ב-1325, והמשיך את לימודיו והתמחותו בבולוניה שבאיטליה ובפריז. בלימודיו למד להפריד בין העיסוק הקליני ברפואה לבין מיסטיקה ואסטרולוגיה, דבר שלא היה מובן מאליו באותה עת. בפריז נתגלגלו לידיו מחקרים ישנים באנטומיה, נושא שריתק אותו. בשנת 1340 התיר האפיפיור קלמנס השישי לבצע ניתוחים שלאחר המוות בגופות חללי מגפת הדבר שהחלה להתפרץ באותה עת, במטרה לנסות ולעצור את התפשטות המגפה. זאת לאחר דורות ארוכים שבהם אסרה הכנסייה נחרצות ניתוחים מסוג זה. בעקבות היתר זה היה דה שוליאק מחלוצי הדיסקציה של גופות אנושיות למטרות רפואיות. בסביבות 1344 עבר לליון, שם הצטרף לסגל מנזר סן ז'וסט ועבד כרופא במרפאת המנזר. ב-1348 עבר לאביניון, שם שימש רופאם של האפיפיורים קלמנס השישי (1342–1352), אינוקנטיוס השישי (1352–1362) ואורבנוס החמישי (1362–1370). הוא הגיע לאביניון בזמן שבו התפרצה שם מגפת הדבר שנודעה בשם "המוות השחור", ואף נדבק וחלה במהלך טיפולו בחולים, בהמשך החלים מקץ ששה שבועות. במשך תקופת מחלתו תיאר ותיעד ביומנו את שלבי התפתחותה. בשנת 1363 פרסם את חיבורו החשוב – כירורגיקה מאגנה (בלטינית: Chirurgica Magna - "כירורגיה גדולה"), שהתבסס על הרחבה של חיבור קודם שלו בנושא משנת 1340 בתוספת הניסיון הקליני שצבר מאז. ה"כירורגיקה מאגנה" היה הפרסום המקצועי הראשון בתחום הכירורגיה, והוא תורגם לשפות רבות נוספות. הספר שימש מקור ראשון במעלה לרופאים ומנתחים ברחבי אירופה במשך 300 השנים הבאות, ובלט בכך שהתבסס לא על אסטרולוגיה כי אם על אבחנותיו האישיות של הכותב וניסיונו הקליני והכירורגי. בין היתר כולל החיבור פירוט טיפול בפציעות ושברים, תיאור מפורט של הפרוצדורה לניתוחי הרניה (בקע) וקטרקט, וכן עוסק במתן חומרים נרקוטיים באינהלציה לצורך הרדמה ושיכוך הכאב בעת הניתוח. שוליאק הגדיר גם את תכונות האישיות הנדרשות ממנתח, עסק באתיקה הנדרשת ממנו, והגדיר קריטריונים לרווחת החולה המטופל ונוחותו. גי דה שוליאק מת באביניון ב-1368. בזכות ניסיונו הקליני העשיר, מחקרו, וחיבורו המפורסם הוא נחשב עד היום כ"אבי הכירורגיה המודרנית". מדיה וקבצים בנושא גי דה שוליאק בוויקישיתוף גי דה שוליאק, באתר אנציקלופדיה בריטניקה (באנגלית)
קרייג קלי

האם התכוונתם ל... קרייג קלי (פוליטיקאי) (אנ') –פוליטיקאי אוסטרלי (נולד ב-1963) קרייג קלי (גולש) (אנ') – גולש שלג אמריקאי (1966–2003) קרייג קלי (כדורגלן) (אנ') – כדורגלן אוסטרלי (נולד ב-1966) קרייג קלי (שחקן) – שחקן קולנוע וטלוויזיה בריטי (נולד ב-1970)
מאיר שמיר

האם התכוונתם ל... מאיר שמיר (שטיינמץ) – מנהל במגזר הציבורי בישראל, מנכ"ל משרד החקלאות מאיר שמיר (איש עסקים) – איש עסקים ישראלי, מנכ"ל ובעל השליטה בחברת מבטח שמיר אחזקות מאיר שמיר (דיפלומט) – איש משרד החוץ, שגריר במאלי בסוף שנות ה-60 ובגבון בתחילת שנות ה-70 של המאה העשרים
אליפות אירופה בכדוריד 2014

אליפות אירופה בכדוריד 2014 היא אליפות אירופה ה-11 והיא נערכה על ידי איגוד הכדוריד האירופאי. הטורניר התקיים בדנמרק בין ה-12 בינואר ל-26 בינואר 2014. המשחקי הגמר נערכו בהרנינג ב-Jyske Bank Boxen שמכיל כ-15,000 מקומות. צרפת זכתה באליפות בפעם השלישית בתולדות הנבחרת. מפת הערים המארחות בדנמרק   ברונדבי אולבורג אורהוס הרנינג המדינה המערכת (דנמרק) שהיא גם האלופה המכהנת העפילה ישירות. יתר 15 נבחרות העפילו דרך המוקדמות. 16 קבוצות חולקו ל-4 בתים. שלוש נבחרות חזקות מכל בית העפילו לשלב השני שנערך בשני בתים. בכל בית העפילו 2 קבוצות ומשחקי הפלייאוף. המשחקים נערכו בהרנינג באולם Jyske Bank Boxen שמכיל כ-15,000 מקומות. המשחקים נערכו באולבורג באולם Gigantium שמכיל כ-6,500 מקומות. המשחקים נערכו באורהוס באולם nrgi Arena שמכיל כ-5,000 מקומות. המשחקים נערכו בברונדבו באולם Brøndby Hall שמכיל כ-4,950 מקומות. המשחקים נערכו בהרנינג באולם Jyske Bank Boxen שמכיל כ-15,000 מקומות. המשחקים נערכו באורהוס באולם nrgi Arena שמכיל כ-5,000 מקומות. נבחרת ישראל בכדוריד החלה את השתתפותה בבית ג' של המוקדמות. היא סיימה את הבית במקום השני והעפילה לשלב השני. בשלב השני היא סיימה השלישי בבית ולא העפילה להמשך התחרות. מדיה וקבצים בנושא אליפות אירופה בכדוריד 2014 בוויקישיתוף אתר האינטרנט הרשמי של אליפות אירופה בכדוריד 2014 מידע מאתר איגוד הכדוריד האירופי (אורכב 18.01.2014 בארכיון Wayback Machine) נתונים מאתר טודור66 פירוט משחקי המוקדמות
דרך עמק פסגות

כביש עמק פסגות הוא כביש מקומי שתחומו מאזור בית אל לאזור פסגות. הדרך מכונה גם בשמות, "דרך התות", "ציר הזבל" ו"ציר בית אל פסגות". שם הדרך ניתן על פי המראה הגאוגרפי ועל פי מיקומו, הסמוך ליישוב פסגות שבבנימין. תוואי הדרך עובר בסמוך לואדי שיבן. הדרך ממוקמת צפונית-מזרחית לעיר רמאללה. הכביש נסלל עקב הצורך לחיבור בין אזור בית אל לאזור פסגות. בצד כביש זה, בסמוך לצומת המוביל לאזור בית אל (על כביש 466), ישנה חניית עפר בסמוך למעיין שנקרא "עין שיבן" ומכונה גם בשם עין תות (בנימין). כביש זה משרת בעיקר את תושבי בית אל, פסגות והסביבה. בסמוך לכביש נמצאת מטמנה פלסטינית גדולה וחנייה של משאיות פינוי אשפה, ומכאן הכינוי "ציר הזבל". בעבר הכביש נועד רק לנסיעה של רכב ביטחון, אך כיום גם כלי רכב פרטיים נוסעים בו. ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
יחסי סנט קיטס ונוויס – פקיסטן

יחסי סנט קיטס ונוויס הם יחסי החוץ שבין פדרציית סנט כריסטופר ונוויס לבין הרפובליקה האסלאמית של פקיסטן. בשנת 2016, פקיסטן ייצאה לסנט קיטס ונוויס סחורה בשווי 17.9 אלף דולר אמריקאי וייבאה סחורה בשווי 36.9 אלף דולר אמריקאי. הייצוא הפקיסטני כולל תרופות, מוצרי טקסטיל, כלים רפואיים וציוד ספורט. הייבוא הפקיסטני כולל גרוטאות ברזל, שנאים חשמליים, חומרי צביעה מלאכותיים, מוצרים דנטליים. פקיסטן אינה מיוצגת בסנט קיטס ונוויס, הן בדרג השגרירות והן בדרג הקונסולרי. סנט קיטס ונוויס אינה מיוצגת בפקיסטן, הן בדרג השגרירות והן בדרג הקונסולרי. Products that Pakistan exports to Saint Kitts and Nevis (2016), The Observatory of Economic Complexity (באנגלית) (ארכיון) Products that Pakistan imports from Saint Kitts and Nevis (2016), The Observatory of Economic Complexity (באנגלית) (ארכיון)
יחסי בורונדי–פקיסטן

יחסי בורונדי–פקיסטן הם יחסי החוץ שבין הרפובליקה של בורונדי לבין הרפובליקה האסלאמית של פקיסטן. בשנת 2016, פקיסטן ייצאה לבורונדי סחורה בשווי 242 אלף דולר אמריקאי וייבאה סחורה בשווי 12.3 מיליון דולר אמריקאי. הייצוא הפקיסטני כלל בעיקר תרופות, חוטי ברזל, כלים רפואיים, ציוד ספורט, מכונות וסבונים. הייבוא הפקיסטני מבורונדי כלל תה. בורונדי אינה מיוצגת בפקיסטן, הן בדרג השגרירות והן בדרג הקונסולרי. פקיסטן אינה מיוצגת בבורונדי, הן בדרג השגרירות והן בדרג הקונסולרי.[דרושה הבהרה] Products that Pakistan exports to Burundi (2016), The Observatory of Economic Complexity (באנגלית) (ארכיון) Products that Pakistan imports from Burundi (2016), The Observatory of Economic Complexity (באנגלית) (ארכיון)
ישיבת ריגה

ישיבת ריגה הייתה הישיבה המרכזית והגדולה בלטביה. היא שכנה בעיר הבירה ריגה, והתקיימה מאז כינונה של לטביה העצמאית ב-1921 ועד ימי מלחמת העולם השנייה. ראש הישיבה ומייסדה, היה הרב מנחם מנדל זק, רבה של ריגה. בשנותיה הראשונות הוא העביר בה שיעורים קבועים ולאחר שהתבססה, היה לנשיא הישיבה. הוא וחתנו הרב ישראל משה כלאב העבירו את השיעורים המרכזיים לבחורים המבוגרים, בני ה"קיבוץ". את השיעורים לבחורים הצעירים העבירו ברוטציה: הרב חיים דוד ברושטין, הרב ישראל צ'רניאק, הרב יצחק קובנט והרב אייזיק קנטור. זאב אריה רבינר, רבנים ואנשי תורה שנספו בשואה, בתוך: יהדות לטביה: ספר זיכרון, תל אביב, תשי"ג, עמ' 366–367 בהערה. פלפול החברים : חדושי תורה מבני הישיבה דריגא, ריגה תרפ"ד
התעמלות אירובית

התעמלות אירובית היא אחת מענפי ההתעמלות. זהו ספורט תחרותי שמקורה בפעילות אירובית מסורתית, בה המתעמלים נדרשים לבצע דפוסי תנועה אירובית מורכבים, ברציפות ועוצמה גבוהה עם תיאום מדויק למוזיקה. על התרגיל להוכיח תנועה רציפה ומדייקת בשילוב תרגילי גמישות, כוח, אלמנטים אקרובטים ופרמידות מתחום ההתעמלות האקרובטית. הענף אינו ספורט אולימפי. מקורו של הענף בשנות ה-80 של המאה ה-20 בארצות הברית, אז נערכו תחרויות לאומיות ראשונות בענף. בשנת 1995, הפדרציה הבינלאומית להתעמלות הכירה בהתעמלות אירובית כענף התעמלות ומאותה השנה נערכות אליפויות עולם בענף. מאז שנת 1997, נכלל הענף במשחקי העולם, והחל משנת 1999 מתקיימות אליפויות אירופה בענף אשר נערכות אחת לשנתיים. אורך המשטח עליו מופיעים המתעמלים הוא 7 מטרים בקטגוריית הצעירים ו-10 מטרים לבוגרים. בהתעמלות האירובית 7 קטגוריות: בודדים - בנים בודדות - בנות זוגות - בן + בת שלישיות - סוגי שילוב של בנים ובנות קבוצות - כל שילוב של בנים ובנות אירובי דאנס - שילוב בנים ובנות אירובי מדרגה - שילוב בנים ובנות בתחרות, קיימות דרישות ספציפיות לגבי התלבושת, מספר אלמנטים שיבוצעו כל ידי המתעמלים, מספר ההקפצות בתרגיל, מספר האלמנטים שבוצעו על הקרקע ועוד. כל הופעה נשפטת בשלושה תחומים: אמנותיות, דרגת קושי ואיכות הביצוע. צוות השופטים נותן ניקוד ומשכלל את הציונים על התרגיל. במידה וקיים תיקו בן המתחרים בציון המשוכלל, ציון איכות הביצוע הגבוה ביותר הוא המכריע. תחרויות התעמלות אירובית נערכות על ידיה התאחדות ההתעמלות הבינלאומית שהסדירה חוקה, שיטת ניקוד ומסדירה את כל חוקי התחרות. ב-1995, קיבלה ההתאחדות את ההתעמלות האירובית כענף התעמלות חדש ותחרותי. הספורט הפך למאורגן, וההתאחדות הסדירה קורסי שופטים ומאמנים וכן קיימה את אליפות העולם בהתעמלות אירובית, בפעם הראשונה בעיר פריז שבצרפת. מטרת הענף היא להיכלל ברשימת ענפי הספורט האולימפיים. התעמלות התעמלות מכשירים טרמפולינה פעילות אירובית התעמלות אירובית באתר איגוד ההתעמלות בישראל התעמלות אירובית באתר התאחדות ההתעמלות הבינלאומית מדיה וקבצים בנושא התעמלות אירובית בוויקישיתוף האגודה הבינלאומית להתעמלות אירובית (ANAC) התעמלות אירובית באתר התאחדות ההתעמלות הבינלאומית (FIG) איגוד ההתעמלות, באתר www.gym.org.il FIG. "AEROBIC GYMNASTICS". FIG - AEROBIC GYMNASTICS.
מרטין ואן מאלה

מרטין ואן מאלה (בצרפתית: Martin Van Maele; ‏ 12 באוקטובר 1863 - 5 בספטמבר 1926), היה שם העט של מוריס פרנסואה אלפרד מרטין ואן מיאלה - מאייר צרפתי לספרות מהמאה ה-20. הוא ידוע בעיקר בזכות עבודתו בתחום הספרות הארוטית והאזוטרית. ואן מאלה נולד בקומונה של בולון סור סאן - עיר תעשייתית חשובה ליד פריז. אמו, וירג'יניה מתילדה ז'אן ואן מאלה הייתה ממוצא בלגי, ואביו, לואיס אלפרד מרטין ממוצא צרפתי שהיה חוקר, ומאוחר יותר מורה בביוקס - בית הספר לאמנות בז'נבה. שם העט שלו, מרטין ואן מאלה, הוא שילוב של שם משפחתו של אביו ושם הנעורים של אמו. בנוסף לשם זה, לעיתים השתמש גם בשם העט א. ואן טרויזם. ואן מאלה התחתן עם מארי פרנסואז ג'נה. לבני הזוג לא היו ילדים. הוא נפטר ב-5 בספטמבר 1926 בגיל 62, ונקבר בבית הקברות של הקומונה ורנס-ג'רסי שבצפון צרפת. רוב עבודותיו של ואן מאלה היו בבריסל ובפריז. עבודתו הידועה ביותר הורכבה בין היתר ממהדורה מאוירת של שיריו של המשורר פול ורלן. מהדורה זו פורסמה במהדורות קטנות וחשאיות של המו"ל הבריטי צ'ארלס קרינגטון. ההדפסים של המהדורה נחשבים גם הומוריסטיים וגם סאטריים, ולפעמים גם ציניים. הקריירה של ואן מאלה החלה באיורים שלו עבור הסופר האנגלי הרברט ג'ורג' ולס על ספרו "האנשים הראשונים על הירח", שפורסם על ידי המו"ל הצרפתי פליקס ז'ובן בשנת 1901. הכותרת של הספר הפכה מאוחר יותר לסרט ראינוע קלאסי משנת 1902 מסוגת המדע הבדיוני בשם "מסע אל הירח" - סרט המדע הבדיוני הראשון בהיסטוריה, שבוים על ידי הבמאי ז'ורז' מלייס. ואן מאלה גם אייר את חיבורו של אנטול פראנס "תאיס", בהוצאת צ'ארלס קרינגטון, גם הוא משנת 1901. בשנה שלאחר מכן, ובשנים מאוחרות יותר, עבד ואן מאלה כמאייר לתרגום של המו"ל פליקס ז'ובן לסדרת הספרים שרלוק הולמס. ואן מאלה נודע בעיקר בזכות איוריו הארוטיים הרבים. מדיה וקבצים בנושא מרטין ואן מאלה בוויקישיתוף "Virginie (Virginie Mathilde Jeanne) VAN MAELE - Jean Genet - Geneanet". "Martin Van Maele - An Illustrated Bibliographical Checklist".
סנאי קרקע בלדינג

סנאי קרקע בלדינג (שם מדעי: Urocitellus beldingi) הוא מין של מכרסם קטן ממשפחת הסנאיים המצוי בהרי מערב אמריקה הצפונית בגובה 2,000 עד 3,600 מטרים מאגם טאהו עד הקינגס קניון. אורכו של סנאי זה 230–300 מ"מ עם זנב קטן באורך 44–76 מ"מ ומשקלו עד 290 גרם בלבד. הסנאי חום-זהוב עם בטן בהירה ושיער הגב והזנב חום-קינמון. הוא בעל אוזניים קצרות וזנב קצר ועגלגל. לסנאי לחיים קטנות אך עיניים גדולות והוא מזדקף לעיתים קרובות על שניים. סנאים אלה חיים במערב ארצות הברית במדינות: צפון אורגון, חלק קטן מוושינגטון, צפון קליפורניה, דרום-מערב איידהו, צפון ומרכז נבאדה וצפון יוטה. הם מעדיפים לחיות בשטחי ערבות עשב, פרריה ולמורדות הרים, אך לא ביערות צפופים וגם לא באזורים בהם הדשא קצר מדי. סנאים אלה צריכים שטח ראייה רחב כדי להבחין בטורפים מרוחקים. תזונתם כוללת עלים, דשאים, אגוזים, פרחים, פטריות, שורשים, נבטים, חרקים, נבלות וחולייתנים קטנים. המזון נתפס בכפות הקטנות ונאכל בעמידה. סנאים אלה צריכים לאכול במשך כל הקיץ כדי לשרוד בעודם בתרדמת חורף בחורף הקר. הסנאים משמשים טרף עיקרי לבעלי חיים רבים: שונר מצוי, זאב אפור, סמורים, גירית אמריקאית ועיטים. הסנאים חיים בקבוצות קטנות עם זקיפים העומדים על המשמר בחיפוש טורפים. כאשר זקיף רואה טורף מתקרב הוא שולח אותות אזעקה קוליים (אנ'). אותו אלה מורכבים משני סוגים: הסוג הראשון מיועד ליידע על טורפים שאינם מהווים סכה מיידית, כמו חתולים המנסים לארוב לקרבנם. מהרגע שטורף כזה התגלה בדרך כלל הוא כלל איננו מאיים עליהם והם רק צריכים להיות ערניים. הסוג השני המופעל על טורפים מאיימים יותר כמו עיטים, היכולים לעוט עליהם בכל רגע והמסר מהאות הוא לברוח למאורות. מדיה וקבצים בנושא סנאי קרקע בלדינג בוויקישיתוף סנאי קרקע בלדינג, באתר ITIS (באנגלית) סנאי קרקע בלדינג, באתר NCBI (באנגלית) סנאי קרקע בלדינג, באתר האנציקלופדיה של החיים (באנגלית) סנאי קרקע בלדינג, באתר GBIF (באנגלית) סנאי קרקע בלדינג באתר הרשימה האדומה של IUCN
ברווז שורק שחור-בטן

ברווז שורק שחור-בטן (שם מדעי: Dendrocygna autumnalis) הוא מין של ברווז מהסוג ברווז שורק הנפוץ בדרום אמריקה הצפונית ובאמריקה הדרומית. אורכו של הברווז 47–56 ס"מ ומשקלו 650–1020 גרם. הברווז בעל רגליים ארוכות ומקור ארוך ורחב בצבע ורוד. ראשו והחלק העליון של הצוואר אפור, עם עורף שחור והחלק התחתון של הצוואר והכנפיים חומים. החזה והחלק החיצוני של הכנפיים בצבע קרם, הבטן שחורה והרגליים ורודות. ברווז זה נע עם ברווזים נוספים באגמים, נהרות וביצות טרופיים וסובטרופיים. הברווז פעיל בעיקר במשך הלילה, אך יאכל גם לאורך היום. הוא ניזון בעיקר מצמחי מים, רכיכות וחרקי מים והוא ניזון בעיקר מסינון על פני המים אך יודע לצלול. Dendrocygna autumnalis fulgens - תת-המין הצפוני המצוי מדרום ארצות הברית עד מערב פנמה. תת-מין זה גדול יותר מקרובו. Dendrocygna autumnalis autumnali - תת-המין הדרומי המצוי ממזרח פנמה דרומה עד ארגנטינה. מדיה וקבצים בנושא ברווז שורק שחור-בטן בוויקישיתוף ברווז שורק שחור-בטן, באתר ITIS (באנגלית) ברווז שורק שחור-בטן, באתר NCBI (באנגלית) ברווז שורק שחור-בטן, באתר Animal Diversity Web (באנגלית) ברווז שורק שחור-בטן, באתר האנציקלופדיה של החיים (באנגלית) ברווז שורק שחור-בטן, באתר Internet Bird Collection (באנגלית) ברווז שורק שחור-בטן, באתר GBIF (באנגלית) ברווז שורק שחור-בטן באתר הרשימה האדומה של IUCN ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
צפע מדברי

צפע מדברי (שם מדעי: Macrovipera deserti) הוא מין של נחש ארסי ממשפחת הצפעיים החי בצפון אפריקה במדבר סהרה של לוב, תוניסיה ואולי גם באלג'יריה, באזור הרי האטלס. לא ידוע על תת-מינים שלו. הוא מצוי בסוג צפע גדול, אך כמה חוקרים רואים בו קרוב של המין צפע הודי. צפע זה מגיע לאורך 1.3 או 1.6 מטר. צבעו דומה לצבעי החול והוא בעל ראש גדול עם עיניים הפונות לצדדים. כמו רבים מקרוביו הוא ארסי מאוד, ומזכיר את המין הקרוב צפע מזרחי. הוא יכול להרוג אנשים שלא מקבלים טיפול, אך הארס מיועד להרוג טרף קטן כמו עכברים ולטאות ולעיתים אף נחשים אחרים. הצפע מעדיף אזורי סלעים חמים, בהם יש חום ויובש אך גם הרבה צמחייה מדברית אשר מצוי בהם טרף. מדיה וקבצים בנושא צפע מדברי בוויקישיתוף צפע מדברי, באתר ITIS (באנגלית) צפע מדברי, באתר NCBI (באנגלית) צפע מדברי, באתר Animal Diversity Web (באנגלית) צפע מדברי, באתר האנציקלופדיה של החיים (באנגלית) צפע מדברי, באתר GBIF (באנגלית) צפע מדברי באתר הרשימה האדומה של IUCN
מריו (פירושונים)

האם התכוונתם ל... מריו – דמות משחקי וידאו מריו (זיכיון) – זיכיון מדיה בו מככבת דמותו של מריו מריו (סדרת טלוויזיה) – סדרה קומית ישראלית בערוץ הילדים מריו (סרט, 2018) – סרט קולנוע שווייצרי
סבינה כריסטיאנסן

סבינה כריסטיאנסן (בגרמנית: Sabine Christiansen; נולדה ב-20 בספטמבר 1957) היא עיתונאית ומגישת טלוויזיה גרמנייה. כריסטיאנסן נולדה בעיירה במדינת שלזוויג-הולשטיין שבגרמניה, לאחר סיום לימודיה בתיכון היא עבדה מ-1976 ועד 1982 כדיילת אוויר בלופטהנזה, לאחר מכן החלה לעסוק בעיתונות ברשת הטלוויזיה הציבורית "Norddeutscher Rundfunk" שמרכזה בהמבורג עד 1985. מ-1987 ועד 2004 היא הגישה את מהדורת החדשות המרכזית של ARD ברוטציה על מגישים נוספים. מ-1998 ועד 2007 הנחתה את תוכנית האירוח הנקראת על שמה בערוץ "Das Erste". במסגרת התוכנית היא אירחה ידוענים רבים מגרמניה ופוליטיקאים מובילים. בין היתר היא ראיינה את ג'יימס בייקר, טוני בלייר ואת הילרי וביל קלינטון. ב-2006 היא נסעה לראיין את ג'ורג' ווקר בוש בבית הלבן, וזה היה הריאיון הארוך ביותר שהעניק הנשיא במהלך לכהונתו לערוץ טלוויזיה זר שאינו אמריקאי. ב-2002 וב-2005 היא הגישה את העימות הטלוויזיוני לקראת הבחירות הכלליות לקנצלר גרמניה. העימות היה בין גרהרד שרדר לבין אדמונד סטוייבר ואנגלה מרקל. מ-2006 ועד 2008 הגישה את התוכנית "תפילה גלובלית עם סבינה כריסטיאנסן", שעלתה בערוץ CNBC, והאורח הראשון בתוכנית היה דונלד רמספלד. ב-1997 היא מונתה לשגרירת רצון טוב עבור ארגון קרן החירום הבינלאומית של האומות המאוחדות לילדים. היא זכתה במספר פרסים על עבודתה, וב-2008 זכתה באות מטעם מסדר הכבוד של הרפובליקה הפדרלית של גרמניה. מדיה וקבצים בנושא סבינה כריסטיאנסן בוויקישיתוף סבינה כריסטיאנסן, במסד הנתונים הקולנועיים IMDb (באנגלית)
אלסנדרו מרצ'לו

אלסנדרו מרצ'לו (באיטלקית: Alessandro Marcello;‏ 24 באוגוסט 1669 - 19 ביוני 1747) היה אציל איטלקי, שעסק להנאתו בתחומים שונים, בהם שירה, פילוסופיה, מתמטיקה ומוזיקה. מרצ'לו חיבר ופרסם כמה סדרות קונצ'רטים (בהם שישה בשם "לה צ'טרה") ואי-אילו קנטטות, במקרים רבים בשם העט אטריו סטינפאליקו, שמו כחבר האקדמיה של ארקדיה. אף כי יצירותיו מבוצעות לעיתים רחוקות מאוד כיום, הוא נחשב למלחין מוכשר מאוד. יוהאן סבסטיאן באך עיבד קונצ'רטו לאבוב ברה מינור משלו לצ'מבלו (974 ברשימת יצירות באך). הקונצ'רטו הזה לאבוב הוא כנראה יצירתו הנודעת ביותר של מרצ'לו. בנדטו מרצ'לו, גם הוא מלחין, היה אחיו של אלסנדרו. מדיה וקבצים בנושא אלסנדרו מרצ'לו בוויקישיתוף אלסנדרו מרצ'לו, במסד הנתונים הקולנועיים IMDb (באנגלית) אלסנדרו מרצ'לו, באתר MusicBrainz (באנגלית) אלסנדרו מרצ'לו, באתר Discogs (באנגלית) אלסנדרו מרצ'לו, באתר Songkick (באנגלית)